b"\n_START_ARTICLE_\nIlla de Laraq\n_START_SECTION_\nHist\xc3\xb2ria\n_START_PARAGRAPH_\nUna illa de nom Jasak al golf P\xc3\xa8rsic \xc3\xa9s esmentada per Yaqut ibn Abd-Al\xc2\xb7lah ar-Rum\xc3\xad al-Hamaw\xc3\xad (1179-1229) i per al-Qazwini, i probablement correspon a la moderna illa de Laraq. Al segle XIII pertanyia al pr\xc3\xadncep de l'illa de Kis o Kish, a l'oest de Qeshm. Al comen\xc3\xa7ament del segle XVI fou ocupada pels portuguesos. Els portuguesos van utilitzar el seu moll com a base el febrer de 1625 en un intent de recuperar Ormuz. El 1696 s'hi va aturar l'ambaixador Pereira Fidalgo. El 1717 fou ocupada pel sult\xc3\xa0 de Masqat amb l'ajut dels Qasimi i \xc3\xa0rabs de Qatar. Llavors estava habitada per \xc3\xa0rabs i hi paraven els vaixells que venien de Bandar Rig. Al segle XVII els anglesos i van establir una factoria. Vers el 1900 tenia 200 habitants quasi tots \xc3\xa0rabs Dhahuriyyin, aliats per matrimoni als Bani Shatayr Shihuh de Kumzar (regi\xc3\xb3 de Ras al Djibal a Oman) que vivien de l'extracci\xc3\xb3 de sal exportada a Qeshm i a Oman i de la ramaderia de cabres. L'autoritat persa hi fou establerta el 1905/1906 quan es va construir l'edifici de la duana. Una part de la poblaci\xc3\xb3 eren adeptes al tsar i s'anomenaven localment ahl-i-hawa (gent del vent) sent els seus xeics d'origen afric\xc3\xa0. El 1986 fou bombardejada per Iraq durant la guerra entre Iran i Iraq. El 1987 els iranians hi van establir una base militar."